Juba seitsmendat aastat istutasid esimeste klasside õpilased oma puu
#000000
Ott Arder oleks nagu selle luuletuse kirjutanud Kohila Gümnaasiumi kooli metsa istutatud puudest. Jah, juba seitsmendat aastat istutab iga esimese klassi õpilane oma puu ja käib seda vähemalt kord aastas hooldamas. Öeldakse, et istutades oled sa õnnelik. See on vist ikka tõsi, sest kooli metsa platsil ei ole me läbi aastate näinud ühtegi mossitavat mudilast ega täiskasvanut. Isegi istutamise ajal sadav lumi ei ole kedagi heidutanud. Ja need täiskasvanud, kes on selle pikaajalise projektiga seotud, leiavad ikka ja jälle hea tahte korras aega panustamiseks. Tänusõnad lähevad sel aastal teele Heiki Hepnerile ja Mare Reinaasile Kohila Metsaseltsist, Kadri Rütmannile Hageri Muuseumist, Vello Uuenile Kohila Gümnaasiumist ja kõigile algklasside klassijuhatajatele, kes läbi aegade on järjepidevalt õpetanud lapsi hoolima loodusest ja toetanud neid oma puu eest hoolitsemisel.
#000003
Kooli metsa plats on külastamiseks avatud ka peredele. See asub Hageri vana koolimaja asukohast teiselpool kergliiklusteed, Kohila poolt minnes vasakut kätt, natuke enne rahvamaja – just paraja rattaretke kaugusel Kohilast. Iga klassi istutusala on tähistatud puidust sildiga. Sel aastal kinkis sildi toorikud klassidele meie kooli vilistlane Ainar Torgo puidutööfirmast Voolav Puu OÜ.
#000004
Istutusala külastades olge palun hoolsad ja vaadake, et te äsja istutatud puubeebidele peale ei astuks! Selle aasta istikud on tähistatud punaste lipsukestega aga aasta tagasi istutatud puukesi on päris raske rohu seest märgata. Kindlasti võib külastuse ajal oma puukese ümbert rohu ära kitkuda, nii on puul lahedam kasvada.
#000005
Seitse aastat tagasi istutatud puud, mis olid haprad ja hoolt vajavad, on kasvanud tänaseks istutajatest juba suuremaks. On ikka uhke küll teistele näidata, et sa oled looduse hüvanguks midagi teinud ja sul on oma puu.
#000006
Toimus tänuüritus Eesti 100 tamme projekti panustajatele
#000007
19. juunil toimus Stenbocki majas Riigikantselei ja Eesti Vabariik 100 korraldustoimkonna tänuüritus Eesti 100 tamme projekti panustajatele. Kohila Gümnaasiumi ja Kohila Vallavalitsuse koostöös rajati 4. mail Kohila juubelitammik. Siinkohal soovime tänada projekti algatajat Kirsti Solvakut! Aitäh, Heiki Hepner, suure panuse eest tammeistikute kasvatamisel! Aitäh kõigile õpilastele ja nende peredele, kes kasvatasid tõrudest väikseid tammesid! Aitäh Kohila Gümnaasiumi Õpilasesindusele ning kohalikule kogukonnale tammesalu istutamistalgutel osalemise eest!
#000008
Hageri koolimaja ümbrusesse paigaldati kümmekond pesakasti
#000009
Ettevõtlikud vanemad aitasid paigaldada 1. klassi laste meisterdatud pesakastid Hageri koolimaja ümbruses olevate puude külge. Lõunamaalt saabuvaid linnuperekondi ootab kümmekond pesakasti.
#000010
Kohila Gümnaasiumi 1. klasside õpilased ja lapsevanemad meisterdasid Eesti Vabariigi 100. sünnipäeva puhul 100 pesakasti väikelindudele. 9. märtsil anti pesakastid pidulikult üle Kohila valla allasutustele. Vallavanem Heiki Hepner kiitis ettevõtlikke õpilasi, lapsevanemaid ja õpetajaid, kes selle projekti ellu viisid. Lisaks mainis ta, et Kohila valla ajaloos pole kunagi varem korraga nii suures koguses uusi elukohti loodud. Suur aitäh selle vahva algatuse eest, Kohila Gümnaasiumi 1.a klassijuhataja Anu Rand! Ja loomulikult suured tänusõnad kõigile peredele, kes pesakaste meisterdasid.
#000011
Pildigaleriid pidulikust pesakastide üleandmisest vaata siit.
#000012
UNESCO ühendkoolide võrgustiku kokkuvõte 2023/2024 õppeaastal
UNESCO ühendkoolide projekt „Cube of Freedom”
Kohila Gümnaasium on UNESCO ühendkoolide täisliige
1. september 2023 Kohila Gümnaasiumis
XIII noorte laulu- ja tantsupidu
UNESCO ühendkoolide võrgustiku Läänemere projekt 2022/23 õppeaastal
#000013
Lisainfo toitlustamise ja toiduraha tasumise kohta siin.
#000015
Kõikide liinide sõiduplaanid leiab ja Kohila valla kodulehelt.
#000017
• Bussid toovad ja viivad õpilasi spordihoone parklast!
• OLULINE! Bussides tuleb õpilastel sõit valideerida õpilaspiletiga. Täpsem info siin.
#000018